stanford-oval/wikipedia huggingface dataset:
มิตซูบิชิ เอคลิปส์

| มิตซูบิชิ เอคลิปส์ |
| --- | --- |
Fourth generation Mitsubishi Eclipse GS coupe
ภาพรวม
บริษัทผู้ผลิต: Mitsubishi Motors
เริ่มผลิตเมื่อ: 1989–2011 (906,876 คัน)
รุ่นปี: 1990–2012
แหล่งผลิต: United States: Normal, Illinois (Diamond-Star Motors/MMNA)
ตัวถังและช่วงล่าง
ประเภท: Sport compact
รูปแบบตัวถัง: 3-door liftback coupé (1989–2011) 2-door convertible (1994–2011)
โครงสร้าง: Front-engine, front-wheel-drive Front-engine, four-wheel-drive (เฉพาะรุ่นแรกและรุ่นที่ 2)
ระยะเหตุการณ์
รุ่นก่อนหน้า: มิตซูบิชิ คอร์เดีย มิตซูบิชิ สตาเรียน (US-spec)
มิตซูบิชิ เอคลิปส์ (Mitsubishi Eclipse) เป็นรถรุ่นหนึ่ง ของ มิตซูบิชิ มอเตอร์ส (Mitsubishi Motors) เป็นรถสปอร์ต ในตลาดรถสปอร์ต รถรุ่นเอคลิปส์ จะมีรุ่นที่ใกล้เคียงเช่น โตโยต้า เซลิก้า , ฮอนด้า พรีลูด และ ฟอร์ด มัสแตง ฯลฯ
มิตซูบิชิ เอคลิปส์ เริ่มผลิตครั้งแรกในรุ่นปี พ.ศ. 2533 จนถึงปี พ.ศ. 2554 แบ่งออกเป็น 4 เจเนอเรชั่น (โฉม) ตามช่วงเวลาได้ดังนี้
และล่าสุดในปี พ.ศ. 2560 หลายๆ คนที่ติดตามข่าวสารรถยนต์ เมื่อเห็นการเปิดตัว Mitsubishi Eclipse Cross ออกมาเมื่อปี 2017 แล้ว อาจจะรู้สึกชื่นชอบรถคอมแพกต์เอสยูวีที่มีรูปทรงสปอร์ตรุ่นนี้ รวมทั้งชื่อ Eclipse ยังชวนให้คิดถึงรถสปอร์ตในอดีตของ Mitsubishi จึงอาจเกิดคำถามว่ามีโอกาสแค่ไหนที่รถเอสยูวีจาก Mitsubishi รุ่นนี้จะเข้ามาสัมผัสถนนในเมืองไทยซึ่งรถเอสยูวีแป็นหนึ่งในประเภทรถที่ได้รับความนิยม
Generation ที่ 1 (รุ่นปี พ.ศ. 2533-2537)

เจนเนอเรชั่นแรกของ Mitsubishi Eclipse ถูกออกแบบในสหรัฐอเมริกาที่ Mitsubishi Motors North America Design Studio โดยมี 6 เกรดคือ Eclispe รุ่นมาตรฐาน, GS, GS DOHC, GS DOHC AWD, GS-T (Turbo) และ GSX ส่วนเครื่องยนต์ที่ใช้ในรถมีตั้งแต่ SOHC 1.8 ลิตรไร้ระบบอัดอากาศ 92 แรงม้า ไปจนถึง DOHC 2.0 ลิตร เทอร์โบ 195 แรงม้า โดย GSX ซึ่งเป็นเกรดสูงสุดใช้ระบบขับเคลื่อน 4 ล้อเป็นมาตรฐาน
โฉมนี้ เอคลิปส์เป็นที่รู้จักมากที่สุดในฐานะรถสปอร์ต hatchback 3 ประตู แบ่งออกเป็น 5 เกรด
เกรดมาตรฐาน ใช้เครื่องยนต์ขับเคลื่อนล้อหน้า 92 แรงม้า ลูกสูบ 1.8 ลิตร 8 วาล์ว SOHC 4G37
ทริม GS ใช้เครื่องประเภทเดียวกับเกรดมาตรฐาน แต่เครื่องยนต์ที่ใช้ ทันสมัยกว่า แรงกว่า ชุดแต่งดีกว่า
ทริม GS DOHC ใช้เครื่อง 136 แรงม้า ลูกสูบ 2 ลิตร 16 วาล์ว DOHC 4G63
ทริม GS-T ใช้เครื่องเทอร์โบ ขับเคลื่อนล้อหน้า 195 แรงม้า ลูกสูบ 2 ลิตร 16 วาล์ว DOHC 4G63T
ทริม GSX ใช้เครื่องคล้ายกับทริม GS-T แต่ขับเคลื่อนสี่ล้อ
ระบบเกียร์มี 2 แบบ คือ เกียร์อัตโนมัติ 4 สปีด และเกียร์ธรรมดา 5 สปีด
Generation ที่ 2 (รุ่นปี พ.ศ. 2537-2542)

ในเจนเนอเรชั่นที่ 2 ของ Eclipse ทาง Mitsubishi ได้เพิ่มรุ่นเปิดประทุนหรือ Spyder เข้ามาเป็นทางเลือกนอกจากรุ่นคูเป้ โดยยังคงมีทั้งรุ่นขับเคลื่อนล้อหน้ารวมทั้งขับเคลื่อน 4 ล้อ และมี 6 เกรดให้เลือกคือ RS, GS, GS Spyder, GS-T, GS-T Spyder และ GSX สำหรับเครื่องยนต์ที่ใช้กับรถในเจนเนอเรชั่นนี้มีแต่เครื่องยนต์ 2.0 ลิตร แต่มีทั้งแบบไร้ระบบอัดอากาศกำลัง 140 แรงม้าและมีเทอร์โบชาร์จช่วยโดยเกรดสูงสุด GSX มีกำลัง 210 แรงม้า
Mitsubishi Eclipse เจนเนอเรชั่น 2 เป็นรถที่ปรากฏใน Fast & Furious โดยเป็นรถคันแรกที่ไบรอัน โอคอนเนอร์ใช้แข่ง
โฉมที่ เอคลิปส์มีบอดี้มาตรฐาน คือ hatchback 3 ประตู มี 7 เกรด
เกรดมาตรฐาน ใช้เครื่องหัวฉีดขับเคลื่อนล้อหน้า 140 แรงม้า ลูกสูบ 2.0 ลิตร 16-วาล์ว DOHC Chrysler 420A
ทริม RS ใช้เครื่องประเภทเดียวกันกับเกรดมาตรฐาน แต่ชุดแต่งดีกว่าเกรดมาตรฐาน
ทริม GS ใช้เครื่องประเภทเดียวกัน แต่ชุดแต่งดีกว่าเกรด RS
ทริม GS Spyder บอดี้รถเป็นแบบพิเศษ คือ convertible ขับเคลื่อนล้อหน้า 141 แรงม้า ลูกสูบ 2.4 ลิตร 16-วาล์ว SOHC Mitsubishi 4G64
ทริม GS-T เครื่องเทอร์โบ 210 แรงม้า ลูกสูบ 2.0 ลิตร 16-วาล์ม DOHC Mitsubishi 4G63
ทริม GS-T Spyder เป็นบอดี้ convertible เครื่องยนต์ประเภทเดียวกับเกรด GS-T
ทริม GSX เครื่องยนต์ประเภทเดียวกับเกรด GS-T แต่เป็นแบบขับเคลื่อนสี่ล้อ
ระบบเกียร์ 2 แบบ คือ อัตโนมัติ 4 สปีด และ ธรรมดา 5 สปีด
Generation ที่ 3 (รุ่นปี พ.ศ. 2542-2548)

Mitsubishi Eclipse เจนเนอเรชั่นที่ 3 เป็นรุ่นที่ถูกปรับการออกแบบมาจากรถคอนเซ็ปต์ Mitsubishi SST โดยใช้แพลตฟอร์มเกียวกับ Chrysler Sebring และ Dodge Status ในการผลิตซึ่งยังคงเป็นความร่วมมือกับ Chrysler อยู่ .o-ในขณะที่เครื่องยนต์ที่อยู่ใต้ฝากระโปรงมีขนาดใหญ่ขึ้นกว่า 2 เจนเนอเรชั่นก่อนหน้า เริ่มต้นตั้งแต่เครื่องยนต์ 4 สูบ 2.4 ลิต 150 แรงม้าไปจนถึงเครื่องยนต์ V6 3.0 ลิตร 210 แรงม้า โดยเป็นเครื่องยนต์ไร้ระบบอัดอากาศทั้งหมด อย่างไรก็ตามเจนเนอเรชั่นนี้จะมีเฉพาะข้บเคลื่อนล้อหน้าเท่านั้น Eclipse เจนเนอเรชั่น 3 มี 7 เกรดให้เลือกคือ RS, GS, GS Spyder, GT, GT Spyder, GTS และ GTS Spyder
บอดี้มาตรฐานคือ hatchback 3 ประตู มี 7 เกรด
ทริม RS เครื่อง 152 แรงม้า 2.4 ลิตร 16-วาล์ว SOHC Mitsubishi 4G64
ทริม GS เหมือนทริม RS
ทริม GS-Spyder เหมือนทริม GS แต่เป็นบอดี้แบบ convertible 2 ประตู
ทริม GT เป็นเครื่อง 200 แรงม้า 3.0 ลิตร 24-วาล์ว SOHC 6G72
ทริม GT Spyder เครื่องเดียวกับ GT แต่เป็น convertible 2 ประตู
ทริม GTS เครื่อง 210 แรงม้า MVIM
ทริม GTS Spyder เครื่องเดียวกับ GTS แต่บอดี้เป็น convertible
ระบบเกียร์ 2 แบบ คือ อัตโนมัติ 4 สปีด และ ธรรมดา 5 สปีด
Generation ที่ 4 (รุ่นปี พ.ศ. 2548-2555)

เจนเนอเรชั่นสุดท้ายของ Eclipse ถูกพัฒนาบนแพลตฟอร์ม PS ของ Mitsubishi เองโดยเป็นการใช้แพลตฟอร์มร่วมกับรถของ Mitsubishi Endeavor และ Galant มี 5 เกรดคือ GS, GS Sport Spyder, SE, GT และ GT Spyder ส่วนเครื่องยนต์ที่ถูกใช้กับรถมี 2 ความจุและความแรงคือ 4 สูบ 2.4 ลิตร 162 แรงม้า และ V6 3.8 ลิตร 263 แรงม้า
บอดี้มาตรฐานยังเป็น hatchback 3 ประตู
ทริม GS เครื่องขับเคลื่อนล้อหน้า 162 แรงม้า 2.4 ลิตร 16-วาล์ว SOHC Mitsubishi 4G69
ทริม GS Spyder เครื่องเดียวกับ GS แต่บอดี้เป็น convertible และชุดแต่งดีกว่า
ทริม GT เครื่องขับเคลื่อนล้อหน้า 263 แรงม้า 3.8 ลิตร 24-วาล์ว SOHC 6G75
ทริม GT Spyder เครื่องเดียวกับ GT แต่บอดี้เป็น convertible และชุดแต่งรถดีกว่า
ระบบเกียร์ 4 แบบ คือ อัตโนมัติ 4 และ 5 สปีด กับ ธรรมดา 5 กับ 6 สปีด
Eclipse คันสุดท้ายออกมาจากสายการผลิตในวันที่ 16 สิงหาคม 2011 และในอีกปีหนึ่งต่อมาก็ถูกนำไปประมูลเพื่อนำเงินที่ได้มอบให้กาชาดญี่ปุ่นสำหรับช่วยเหลือเหยื่อจากแผ่นดินไหวและสึนามิที่เกิดในปี 2011 ซึ่งเมื่อรวมทั้ง 4 เจนเนอเรชั่น Mitsubishi Eclipse ถูกผลิตออกมาทั้งหมด 906,876 คัน
มิตซูบิชิ เอคลิปส์ โฉมที่ 1
มิตซูบิชิ เอคลิปส์ โฉมที่ 2
มิตซูบิชิ เอคลิปส์ โฉมที่ 3
มิตซูบิชิ เอคลิปส์ โฉมที่ 4
มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา

| --- | --- |

ชื่อย่อ: มจร. (นม)
ประเภท: วิทยาเขต
สถาปนา: 28 มีนาคม พ.ศ. 2529 (38 ปี)   (สถาปนาวิทยาลัยสงฆ์นครราชสีมา)  30 ตุลาคม พ.ศ. 2529 (37 ปี)   (เปลี่ยนสถานะเป็นวิทยาเขตนครราชสีมา)  
รองอธิการบดี: พระเทพสีมาภรณ์ (วันชัย  กนฺตจารี)
รองอธิการบดี: พระเทพสีมาภรณ์ (วันชัย  กนฺตจารี)
ที่ตั้ง: มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา   ตำบลหัวทะเล  อำเภอเมืองนครราชสีมา จังหวัดนครราชสีมา 30000
สี: ██ สีชมพู
เว็บไซต์: www.nkr.mcu.ac.th
มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา เป็นวิทยาเขตในสังกัดมหาวิทยาลัยมหาจุฬาลงกรณราชวิทยาลัย เริ่มเปิดทำการสอนเมื่อปี พ.ศ. 2530 ตั้งอยู่ที่ตำบลหัวทะเล อำเภอเมืองนครราชสีมา จังหวัดนครราชสีมา
ประวัติวิทยาเขต

สมเด็จพระธีรญาณมุนี (ธีร์ ปุณฺณกเถร) เจ้าคณะใหญ่หนตะวันออก เจ้าอาวาสวัดจักวรรดิราชาวาส ได้ปรารภว่า
ภาคตะวันออกเฉียงเหนือนั้น จังหวัดนครราชสีมามีความเหมาะสมต่อการจัดตั้งวิทยาลัยสงฆ์มากที่สุด เพราะเป็นเมืองเอก เป็นศูนย์กลางทางการศึกษามาแต่เดิม
จากคำปรารภและแนวความคิดของเจ้าประคุณสมเด็จฯ ดังกล่าวข้างต้น พระเถรานุเถระในจังหวัดนครราชสีมา และในกรุงเทพมหานคร ผู้มีภูมิลำเนาอยู่ในจังหวัดนครราชสีมา ได้ตั้งคณะกรรมการจัดตั้งวิทยาลัยสงฆ์นครราชสีมา โดยมี พระศรีกิตติโสภณ (เกียรติ สุกิตฺติ) เป็นประธาน ได้ประชุมปรึกษาหารือและเตรียมงานด้านต่าง ๆ ตั้งแต่ปี พ.ศ. 2523 เป็นต้นมา และที่ประชุมมีมติให้คณะสงฆ์ภาค 11 เป็นผู้ดำเนินงาน
ต่อมาปี 28 มีนาคม พ.ศ. 2529 พระเถระผู้ทรงคุณวุฒิ พร้อมทั้งพระสังฆาธิการในจังหวัดนครราชสีมาและคณะสงฆ์ภาค 11 ได้ประชุมและมีมติเป็นเอกฉันท์ให้จัดตั้ง วิทยาลัยสงฆ์นครราชสีมา  ขึ้น
วันที่ 5 ตุลาคม พ.ศ. 2529 พระพรหมคุณาภรณ์ (พุ่ม กิตฺติสารเถร) ประธานสภาวิทยาลัยสงฆ์นครราชสีมา และเจ้าคณะภาค 11 จึงได้ทำหนังสือ ไปยังสภามหาวิทยาลัยมหาจุฬาลงกรณราชวิทยาลัย เพื่อขอให้อนุมัติรับวิทยาลัยสงฆ์นคราชสีมา เป็นวิทยาเขตของมหาวิทยาลัยมหาจุฬาลงกรณราชวิทยาลัย
วันที่ 30 ตุลาคม พ.ศ. 2529 มหาวิทยาลัยมหาจุฬาลงกรณราชวิทยาลัย มีมติเป็นเอกฉันท์ และอนุมัติให้วิทยาลัยสงฆ์นครราชสีมา เป็น วิทยาเขตนครราชสีมา
วันที่ 20 พฤษภาคม พ.ศ. 2530 มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา ได้เปิดดำเนินการศึกษาเป็นครั้งแรก พร้อมกับทำพิธีเปิดป้ายมหาวิทยาลัย โดยเปิดสอนในคณะพุทธศาสตร์ เป็นคณะแรก
ปี พ.ศ. 2533 จัดตั้งและเปิดสอนคณะมนุษยศาสตร์
ปี พ.ศ. 2534 จัดตั้งและเปิดสอนคณะครุศาสตร์
ปี พ.ศ. 2537 จัดตั้งและเปิดสอนคณะสังคมศาสตร์
ปี พ.ศ.2540 เปิดสอนหลักสูตรประกาศนียบัตรวิชาชีพครู(ป.ว.ค.)
ปี พ.ศ.2547 เปิดสอนหลักสูตรประกาศนียบัตรบริหารกิจการคณะสงฆ์
ปี พ.ศ. 2549 เปิดสอนระดับปริญญาโท(พุทธศาสตรมหาบัณฑิต) สาขาวิชาพระพุทธศาสนา
คณะและหน่วยงาน

คณะพุทธศาสตร์
คณะมนุษยศาสตร์
คณะครุศาสตร์
คณะสังคมศาสตร์
บัณฑิตศึกษา
วิทยาลัยสงฆ์ชัยภูมิ
คณะและหน่วยงาน > หลักสูตร

| หลักสูตรที่เปิดสอนในมหาวิทยาลัยมหาจุฬาลงกรณราชวิทยาลัย วิทยาเขตนครราชสีมา> คณะ/วิทยาลัย | หลักสูตรที่เปิดสอนในมหาวิทยาลัยมหาจุฬาลงกรณราชวิทยาลัย วิทยาเขตนครราชสีมา> ระดับประกาศนียบัตร | หลักสูตรที่เปิดสอนในมหาวิทยาลัยมหาจุฬาลงกรณราชวิทยาลัย วิทยาเขตนครราชสีมา> ระดับปริญญาตรี | หลักสูตรที่เปิดสอนในมหาวิทยาลัยมหาจุฬาลงกรณราชวิทยาลัย วิทยาเขตนครราชสีมา> ระดับปริญญาโท | หลักสูตรที่เปิดสอนในมหาวิทยาลัยมหาจุฬาลงกรณราชวิทยาลัย วิทยาเขตนครราชสีมา> ระดับปริญญาเอก |
| --- | --- | --- | --- | --- |
|  – |   หลักสูตรประกาศนียบัตร การบริหารกิจการคณะสงฆ์ (ป.บส.) (หลักสูตร 1 ปี)  การสอนศีลธรรมในโรงเรียน ป.สศ. (หลักสูตร 1 ปี) |  – |  – |  – |
|  คณะพุทธศาสตร์ |  – |  หลักสูตรพุทธศาสตรบัณฑิต (พธ.บ.) สาขาวิชาพระพุทธศาสนา |  หลักสูตรพุทธศาสตรมหาบัณฑิต (พธ.ม.) สาขาวิชาพระพุทธศาสนา  สาขาวิชาปรัชญา |  หลักสูตรพุทธศาสตรดุษฎีบัณฑิต (พธ.ด.) สาขาวิชาพระพุทธศาสนา  สาขาวิชาปรัชญา |
|  คณะครุศาสตร์ |  – |  หลักสูตรพุทธศาสตรบัณฑิต (พธ.บ.) สาขาวิชาการสอนภาษาไทย |  – |  – |
|  คณะสังคมศาสตร์ |  – |  หลักสูตรรัฐศาสตรบัณฑิต (ร.บ.) สาขาวิชารัฐศาสตร์ หลักสูตรพุทธศาสตรบัณฑิต (พธ.บ.) สาขาวิชาการจัดการเชิงพุทธ |  – |  – |
|  คณะมนุษยศาสตร์ |  – |  หลักสูตรพุทธศาสตรบัณฑิต (พธ.บ.) สาขาวิชาภาษาอังกฤษ |  – |  – |
|  วิทยาลัยสงฆ์ชัยภูมิ |   หลักสูตรประกาศนียบัตร การบริหารกิจการคณะสงฆ์ (ป.บส.) (หลักสูตร 1 ปี) |  หลักสูตรพุทธศาสตรบัณฑิต (พธ.บ.) สาขาวิชาพระพุทธศาสนา  สาขาวิชาการจัดการเชิงพุทธ หลักสูตรรัฐศาสตรบัณฑิต (ร.บ.) สาขาวิชารัฐศาสตร์ |  หลักสูตรพุทธศาสตรมหาบัณฑิต (พธ.ม.) สาขาวิชาพระพุทธศาสนา หลักสูตรรัฐศาสตรบัณฑิต (ร.ม.) สาขาวิชารัฐศาสตร์ |  – |
แหล่งข้อมูลอื่น

เว็บไซต์อย่างเป็นทางการของมหาวิทยาลัยมหาจุฬาลงกรณราชวิทยาลัย เก็บถาวร 2020-10-22 ที่ เวย์แบ็กแมชชีน
เว๊บไซต์มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา
มุรุท-ชันชีรา

| --- | --- |
ป้อมมุรุทชันชีรา มองจากท่าเรือฝั่งราชปุรี
Murud-JanjiraLocation in Maharashtra, Indiaแสดงแผนที่ประเทศอินเดียMurud-JanjiraMurud-Janjira (รัฐมหาราษฏระ)แสดงแผนที่รัฐมหาราษฏระ
ที่ตั้ง: อำเภอรายคท รัฐมหาราษฏระ, India
พิกัด: 18°17′59″N 72°57′52″E﻿ / ﻿18.299589°N 72.964425°E﻿ / 18.299589; 72.964425
ประเภท: Fortress
มุรุท-ชันชีรา (Murud-Janjira; ออกเสียงไฟล์:Murud-Janjira.ogg) เป็นป้อมและสถานที่ท่องเที่ยวบนเกาะนอกชายฝั่งของเมืองมุรุท อำเภอรายคท รัฐมหาราษฏระ ประเทศอินเดีย เข้าใจกันว่าคำว่า "ชันชีรา" ไม่ได้มาจากภาษาของอินเดีย แต่น่าจะมาจากภาษาอาหรับ จาญีรา (Jazeera) แปลว่าเกาะ ส่วนมุรุท มาจากภาษากงกณีซึ่งเป็นคำที่ไม่ปรากฏในภาษามราฐีปัจจุบัน
มุศฮัฟอะลี

เอกสารตัวเขียนของมุศฮัฟอะลี อัลกุรอานที่เชื่อว่าเป็นฝีมือของอะลี อิบน์ อะบีฏอลิบ หน้านี้คือโองการแรกของซูเราะฮ์ อัลบุรูจญ์ (85:1–3)
มุศฮัฟอะลี หรือ กุรอานของอะลี เป็นอัลกุรอานโบราณที่เขียนด้วยลายมือ ซึ่งรวบรวมโดยอะลี อิบน์ อะบีฏอลิบ โดยเขาเป็นหนึ่งในผู้รวบรวมอัลกุรอานยุคแรก และเรียงมันตามวันที่ประทานลงมา ข้อมูลชีอะฮ์กล่าวว่าหลังศาสดามุฮัมมัดเสียชีวิต อะลีเสนออัลกุรอานฉบับนี้ไปให้กลุ่มราชการที่ทำหน้าที่รวบรวมกุรอาน แต่ไม่เป็นที่ตอบรับ
ถึงแม้ว่ายังมีความมั่นใจกุรอานฉบับนี้มีตัวตนอยู่ มันไม่ค่อยแพร่หลายเหมือนกับมุศฮัฟของเศาะฮาบะฮ์ ในขณะที่ชีอะฮ์บางกลุ่มเชื่อว่ากุรอานกับฉบับเขียนดั้งเดิมนั้นแตกต่างกัน อิหม่ามชีอะฮ์และนักวิชาการอัลกุรอานหลายคนปฏิเสธแนวคิดนี้
ยุทธการสะพานมิลเวียน (โรมาโน)

ดูบทความหลักที่ ห้องราฟาเอล
| ยุทธการสะพานมิลเวียน |
| --- | --- |

ศิลปิน: จุยลิโอ โรมาโน
ปี: ค.ศ. 1520 - ค.ศ. 1524
ประเภท: จิตรกรรมฝาผนัง
สถานที่: วังพระสันตะปาปา, นครรัฐวาติกัน
ยุทธการสะพานมิลเวียน (ภาษาอังกฤษ:  The Battle of the Milvian Bridge หรือ The Battle at Pons Milvius) เป็นจิตรกรรมฝาผนังที่เขียนโดยจุยลิโอ โรมาโนและผู้ช่วยของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่อาจเขียนระหว่างปี ค.ศ. 1520 ถึงปี ค.ศ. 1524  เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”
ภาพ “ยุทธการสะพานมิลเวียน” ตั้งอยู่ภายใน “ห้องคอนแสตนติน” (Sala di Costantino) เป็นภาพยุทธการสะพานมิลเวียน (Battle of the Milvian Bridge) ที่เกิดขึ้นเมื่อวันที่28 ตุลาคม ค.ศ. 312 ระหว่างจักรพรรดิคอนแสตนตินและแม็กเซ็นเทียส จักรพรรดิคอนแสตนตินทรงได้รับชัยชนะและทรงเชื่อว่าเป็นเพราะความช่วยเหลือของพระเป็นเจ้าแห่งคริสต์ศาสนา
ดูเพิ่ม

ห้องราฟาเอล
วังพระสันตะปาปา
จิตรกรรมฝาผนัง
| ด ค กจิตรกรรมฝาผนังในห้องราฟาเอล |
| --- | --- |
จิตรกรรม:  ทิพยทัศน์ของกางเขน  ยุทธการสะพานมิลเวียน  จักรพรรดิคอนแสตนตินอุทิศดินแดน  จักรพรรดิคอนแสตนตินรับศีลจุ่ม  การขับเฮลิโอโดรัสจากวัด  การปลดปล่อยนักบุญปีเตอร์  การพบปะระหว่างพระสันตะปาปาเลโอกับอัตติลา  ปาฏิหาริย์ที่โบลเซนา  ปุจฉาวิสัชนาเรื่องศีลศักดิ์สิทธิ์  สำนักแห่งเอเธนส์  ภูเขาพาร์นาสสัส  คุณธรรมสามอย่าง  คำสัตย์ปฏิญาณของพระสันตะปาปาลีโอที่สาม  พิธีราชาภิเษกของชาร์เลอมาญ  เพลิงไหม้ในเมือง  ยุทธการออสเตีย 
จิตรกร:  ราฟาเอล  จานฟรานเชสโค เพ็นนิ  จุยลิโอ โรมาโน  ราฟาเอลลิโน เดล โคลเล 
 ห้องราฟาเอล  งานเขียนโดยราฟาเอล  จิตรกรรมฝาผนัง  ศิลปะเรอเนสซองซ์  วังพระสันตะปาปา  นครรัฐวาติกัน 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
มินกยู (แร็ปเปอร์)

| มินกยู |
| --- | --- |
มินกยูในเดือนมีนาคม 2024
เกิด:  (1997-04-06) 6 เมษายน ค.ศ. 1997 (27 ปี) อันยัง จังหวัดคยองกี เกาหลีใต้
อาชีพ:  แร็ปเปอร์  นักร้อง  นักแต่งเพลง 
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2015–ปัจจุบัน
ค่ายเพลง:  ไฮบ์  เพลดิส 
สมาชิกของ: เซเวนทีน
 นักดนตรี

ชื่อเกาหลี
ฮันกึล: 김민규
อาร์อาร์: Gim Min-Gyu 
เอ็มอาร์: Kim Mingyu 
 
คิม มิน-กยู (เกาหลี: 김민규; เกิด 6 เมษายน ค.ศ. 1997) หรือที่รู้จักกันในชื่อ มินกยู เป็นแร็ปเปอร์และนักร้องชาวเกาหลีใต้ เขาเป็นสมาชิกของเซเวนทีน บอยแบนด์เกาหลีใต้สังกัดเพลดิสเอนเตอร์เทนเมนต์
อาชีพ

ในปี พ.ศ. 2560 มินกยูเป็นส่วนหนึ่งของพิธีกรที่ได้รับเลือกให้เข้าร่วมงานเทศกาลเพลงเคบีเอส
มินกยูได้รับเลือกให้เป็นหนึ่งใน 100 บุคคลที่มีใบหน้าที่สวยที่สุดประจำปี ค.ศ. 2017 จัดอันดับโดย TC Candler
ผลงานการแสดง > ละครโทรทัศน์

| ปี | เรื่อง | บทบาท | หมายเหตุ | Ref>  |
| --- | --- | --- | --- | --- |
| 2017 | หลวงตามหาชน ตอนที่ 10 มะม่วงจากเกาหลี | มะม่วง | แขกรับเชิญ |  |
ผลงานเพลง

ดูเพิ่ม: ผลงานเพลงของเซเวนทีน
แหล่งข้อมูลอื่น

มินกยู ที่อินสตาแกรม
| ด ค กเซเวนทีน |
| --- | --- |
 เอส.คูปส์  จ็องฮัน  จอชัว  จุน  โฮชี  ว็อนอู  อูจี  โทกย็อม  มินกยู  ดิเอต  ซึงกวัน  เวอร์นัน  ทีโน 
สตูดิโออัลบั้ม:  Love & Letter  Teen, Age  An Ode 
อีพี:  17 Carat  Boys Be  Going Seventeen  Al1  You Make My Day  You Made My Dawn  Heng:garæ  ; [Semicolon] 
บริษัท:  เพลดิสเอนเตอร์เทนเมนต์  Space Shower Music  อีพิกเรเคิดส์ 
เกี่ยวข้อง:  Bumzu  เซเวนทีนทีวี 
 ผลงานเพลง  รางวัลและการเสนอชื่อ  ทัวร์คอนเสิร์ต 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
ยุทธการออสเตีย (ห้องราฟาเอล)

ดูบทความหลักที่ ห้องราฟาเอล
| ยุทธการออสเตีย |
| --- | --- |

ศิลปิน: เวิร์คช็อพของราฟาเอล
ปี: ค.ศ. 1514 - ค.ศ. 1515
ประเภท: จิตรกรรมฝาผนัง
สถานที่: วังพระสันตะปาปา, นครรัฐวาติกัน
ยุทธการออสเตีย (ภาษาอังกฤษ: The Battle of Ostia) เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนราวระหว่างปี ค.ศ. 1514 ถึงปี ค.ศ. 1515  เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”
ภาพ “ยุทธการออสเตีย” ตั้งอยู่ภายใน“ห้องเพลิงใหม้ในเมือง” (Stanza dell'incendio del Borgo) เป็นภาพที่ได้รับแรงบันดาลใจจากยุทธการทางเรือ ยุทธการออสเตีย (Battle of Ostia) ที่เกิดขึ้นในปี ค.ศ. 849 ระหว่างซาระเซ็นในซิซิลีและทางใต้ของอิตาลีกับฝ่ายสันนิบาติคริสเตียนของพระสันตะปาปา, ชาวเนเปิลส์ และเกตา (Gaeta) ภายในภาพเป็นสมเด็จพระสันตะปาปาลีโอที่ 4แต่เป็นพระพักตร์ของสมเด็จพระสันตะปาปาลีโอที่ 10 ทรงขอบคุณพระเจ้าหลังจากกองทัพซาระเซ็นถูกทำลายโดยพายุ
ดูเพิ่ม

ห้องราฟาเอล
วังพระสันตะปาปา
จิตรกรรมฝาผนัง
| ด ค กจิตรกรรมฝาผนังในห้องราฟาเอล |
| --- | --- |
จิตรกรรม:  ทิพยทัศน์ของกางเขน  ยุทธการสะพานมิลเวียน  จักรพรรดิคอนแสตนตินอุทิศดินแดน  จักรพรรดิคอนแสตนตินรับศีลจุ่ม  การขับเฮลิโอโดรัสจากวัด  การปลดปล่อยนักบุญปีเตอร์  การพบปะระหว่างพระสันตะปาปาเลโอกับอัตติลา  ปาฏิหาริย์ที่โบลเซนา  ปุจฉาวิสัชนาเรื่องศีลศักดิ์สิทธิ์  สำนักแห่งเอเธนส์  ภูเขาพาร์นาสสัส  คุณธรรมสามอย่าง  คำสัตย์ปฏิญาณของพระสันตะปาปาลีโอที่สาม  พิธีราชาภิเษกของชาร์เลอมาญ  เพลิงไหม้ในเมือง  ยุทธการออสเตีย 
จิตรกร:  ราฟาเอล  จานฟรานเชสโค เพ็นนิ  จุยลิโอ โรมาโน  ราฟาเอลลิโน เดล โคลเล 
 ห้องราฟาเอล  งานเขียนโดยราฟาเอล  จิตรกรรมฝาผนัง  ศิลปะเรอเนสซองซ์  วังพระสันตะปาปา  นครรัฐวาติกัน 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ยูบิซากิ คาระ ฮงกิ โนะ เน็ตสึโจ ~ชาราโอะ โชโบชิ วะ มาซซูงุ นะ เมะ เดะ วาตาชิ โอะ ไดตะ~

| --- | --- |
ยูบิซากิ คาระ ฮงกิ โนะ เน็ตสึโจ ~ชาราโอะ โชโบชิ วะ มาซซูงุ นะ เมะ เดะ วาตาชิ โอะ ไดตะ~
指先から本気の熱情～チャラ男消防士はまっすぐな目で私を抱いた～ (Yubisaki kara Honki no Netsujō: Charao Shōbōshi wa Massugu na Me de Watashi wo Daita)
ชื่อภาษาอังกฤษ: Fire in His Fingertips: A Flirty Fireman Ravishes Me with His Smoldering Gaze
แนว: วีรคติ
มังงะ
เขียนโดย: ทานิชิ คาวาโนะ
สำนักพิมพ์: ซูอิเซชะ
ในเครือ: Clair TL Comics
นิตยสาร: Screamo
กลุ่มเป้าหมาย: โจเซ
วางจำหน่ายตั้งแต่: 6 กรกฎาคม พ.ศ. 2561 – ปัจจุบัน
จำนวนเล่ม: 4
อนิเมะโทรทัศน์
ยูบิซากิ คาระ ฮงกิ โนะ เน็ตสึโจ: โอซานะ นาจิมิ วะ โชโบชิ
กำกับโดย: โทชิฮิโระ วาตาเสะ
เขียนบทโดย: Tombo
สตูดิโอ: Studio Hōkiboshi
เครือข่าย: Tokyo MX
ฉาย:  8 กรกฎาคม พ.ศ. 2562  – ปัจจุบัน
ตอน: 8
ยูบิซากิ คาระ ฮงกิ โนะ เน็ตสึโจ ~ชาราโอะ โชโบชิ วะ มาซซูงุ นะ เมะ เดะ วาตาชิ โอะ ไดตะ~ (ญี่ปุ่น: 指先から本気の熱情～チャラ男消防士はまっすぐな目で私を抱いた～; โรมาจิ: Yubisaki kara Honki no Netsujō: Charao Shōbōshi wa Massugu na Me de Watashi wo Daita) เป็นซีรีส์มังงะญี่ปุ่น เขียนเรื่องและวาดภาพโดยทานิชิ คาวาโนะ ได้รับการดัดแปลงเป็นซีรีส์อนิเมะโดย ComicFesta ออกอากาศระหว่างเดือนกรกฎาคมถึงกันยายน พ.ศ. 2562 ในชื่อเรื่องว่า ยูบิซากิ คาระ ฮงกิ โนะ เน็ตสึโจ: โอซานะ นาจิมิ วะ โชโบชิ (ญี่ปุ่น: 指先から本気の熱情-幼なじみは消防士-) ใน 2 เวอร์ชัน ฤดูกาลที่ 2 จะออกอากาศในเดือนกรกฎาคม พ.ศ. 2564
แหล่งข้อมูลอื่น

เว็บไซต์ทางการ (ญี่ปุ่น)
ยังจู

| ยังจู 양주시 |
| --- | --- |
นคร
การถอดเสียงภาษาเกาหลี
 • ฮันกึล: 양주시
 • ฮันจา: 楊州市
 • อาร์อาร์: Yangju-si
 • เอ็มอาร์: Yangju-si
ศาลาว่าการนครยังจู
   ธง
ที่ตั้งในประเทศเกาหลีใต้
ประเทศ:  เกาหลีใต้
ภูมิภาค: ซูโดกว็อน
จังหวัด: คย็องกี
เขตการปกครอง: 1 อึบ (เมือง), 4 มย็อน (ตำบล), 6 ทง (แขวง)
พื้นที่
 • ทั้งหมด: 310.1 ตร.กม. (119.7 ตร.ไมล์)
ประชากร (ธันวาคม 2009)
 • ทั้งหมด: 189,492 คน
 • ความหนาแน่น: 611.1 คน/ตร.กม. (1,583 คน/ตร.ไมล์)
 • ภาษาถิ่น: คย็องกี
เว็บไซต์: www.yangju.go.kr
ยังจู เป็นนครในจังหวัดคย็องกี ประเทศเกาหลีใต้ ตั้งอยู่ทางทิศใต้ของทงดูช็อนและทางเหนือของอึยจ็องบู อยู่ไม่ไกลจากโซล
สถานที่ท่องเที่ยว

ยังจูเป็นที่ตั้งของพิพิธภัณฑ์ศิลปะจังฮึน ซึ่งมีห้องโชว์ศิลปะ 6 ห้อง และยังมีส่วนแสดงศิลปะย่อย ๆ อีกเช่น การแสดงกลางแจ้งและสถาปัตยกรรม ยังจูมีหอสังเกตการณ์ดาราศาสตร์และหอดูดาวซึ่งเปิดให้ประชาชนทั่วไปเข้าชม และเมืองนี้ยังเคยเป็นสถานที่ถ่ายทำซีรีส์ทางช่องเอ็มบีซี เรื่องแดจังกึม จอมนางแห่งวังหลวง เคยเปิดสถานที่ถ่ายทำให้ประชาชนเข้าดู แต่ได้ปิดตัวลงอย่างถาวรไปเมื่อปลายปี พ.ศ. 2554 เนื่องจากทรัพย์สินได้ถูกทำลายอย่างต่อเนื่อง
การคมนาคม

ยังจูมีสถานีรถไฟใต้ดิน 3 สถานีซึ่งเป็นส่วนหนึ่งของระบบขนส่งมวลชนขนาดใหญ่ของโซล ใช้เวลาเดินทางประมาณ 70 นาทีจากใจกลางโซลถึงสถานีแรกของยังจู และยังมีรถโดยสารสาธารณะอีกหลายสายที่วิ่งระหว่างโซล, อึยจ็องบู และย็องช็อน ซึ่งเป็นเมืองที่ติดกับชายแดนเกาหลีเหนือ (เขตปลอดทหาร)
ดูเพิ่ม

รายชื่อนครในประเทศเกาหลีใต้
ข้อมูลเพิ่มเติม

เว็บไซต์เมืองยังจู เก็บถาวร 2013-11-04 ที่ เวย์แบ็กแมชชีน
| ด ค กนครในประเทศเกาหลีใต้ |
| --- | --- |
นครพิเศษ:  โซล 
มหานคร:  ควังจู  แทกู  แทจ็อน  ปูซาน  อินช็อน  อุลซัน 
นครปกครองตนเองพิเศษ:  เซจง 
นครใหญ่:  คิมแฮ  โคยัง  ช็องจู※  ช็อนจู※  ช็อนอัน  ชังว็อน※  ซ็องนัม  ซูว็อน※  นัมยังจู  พูช็อน  โพฮัง  ยงอิน  อันซัน  อันยัง  ฮวาซ็อง 
นคร:  คงจู  คย็องจู  คย็องซัน  คเยรยง  ควังจู  ควังมย็อน  ควังยัง  ควาช็อน  คอเจ  คังนึง  คิมเจ  คิมช็อน  คิมโพ  คุนซัน  คุนโพ  คูมี  คูรี  ช็องอึบ  ชินจู  ชีฮึง  ชุงจู  ชุนช็อน※  เชช็อน  ซกโช  ซอซัน  ซังจู  ซัมช็อก  ซาช็อน  ซุนช็อน  ทงดูช็อน  ทงย็อง  ทงแฮ  ทังจิน  แทแบ็ก  นนซัน  นัมว็อน  นาจู  พย็องแท็ก  พาจู  โพช็อน  โพรย็อง  มกโพ  มิลยัง  มุนกย็อง  ย็องจู  ย็องช็อน  ยอจู  ยอซู  ยังจู  ยังซัน  ว็อนจู  อันซ็อง  อันดง※  อาซัน  อิกซัน  อีช็อน  อึยจ็องบู  อึยวัง  โอซัน  ฮานัม 
นครภายใต้การบริหาร:  เชจู※  ซอกวีโพ 
ที่ตั้งศาลากลางจังหวัด ที่ไม่ใช่นคร:  อำเภอมูอัน  อำเภอฮงช็อง 
หมายเหตุ: ※ เป็นเมืองหลวงของจังหวัดด้วย
แดจังกึมทีมพาร์ก (Dae Jang Geum Theme Park)
รัตนกำพล (พันธุ์แมว)

แมวรัตนกำพล มีขนสีขาวดั่งหอยสังข์ยกเว้นบริเวณลำตัวมีสีดำคาดไว้ นัยน์ตาสีทอง ตามความเชื่อ ถ้าใครเลี้ยงไว้จะมียศถาบรรดาศักดิ์ และมีอำนาจบารมี
บทกวีที่เกี่ยวข้องกับแมวรัตนกำพล

| 0 | 1 | 2 |
| --- | --- | --- |
| สมยากาเยศย้อม |  | สีสังข์ |
| ชื่อรัตนกำพลหวัง |  | ว่าไว้ |
| 0 | 1 | 2 |
| --- | --- | --- |
| ดำรัดรอบกายจัง |  | หวัดอก หลังนา |
| ตาดั่งเนื้อทองได้ |  | หกน้ำเนียรแสง |
ภาพแมวรัตนกำพลจากสมุดข่อยโบราณ
ราชวงศ์จินยุคหลัง

ราชวงศ์จินยุคหลัง (1616–1636) เป็นราชวงศ์รัฐข่านในแมนจูเรียปกครองโดยชาวจูร์เชน ประมุขตระกูลอ้ายซินเจว๋หลัว นู่เอ๋อร์ฮาชื่อและหฺวัง ไท่จี๋ ก่อตั้งขึ้นในปี ค.ศ. 1616 โดยหัวหน้าเผ่าเจียนโจว จูร์เชน นู่เอ๋อร์ฮาชื่อเมื่อรวมเผ่าจูร์เชนอีกครั้ง ชื่อนี้ได้มาจากอดีตราชวงศ์จิน ที่นำโดยจูร์เชนซึ่งปกครองภาคเหนือของจีนในศตวรรษที่ 12 และ 13 ก่อนที่จะตกเป็นของจักรวรรดิมองโกล (ราชวงศ์หยวนของจีน) ในปี ค.ศ. 1635 ราชวงศ์หยวนเหนือภายใต้เอเจ ข่านยอมเป็นรัฐบรรณาการของราชวงศ์จินยุคหลัง ในปีถัดไป หฺวัง ไท่จี๋ได้เปลี่ยนชื่อดินแดนอย่างเป็นทางการว่า "ต้าชิง" จึงกลายเป็นจุดเริ่มต้นของราชวงศ์ชิง ราชวงศ์ชิงพิชิต ราชวงศ์ชุนของหลี่ จื้อเฉิง และราชวงศ์หมิงใต้ผู้อ้างสิทธิ์ จากนั้นจึงขยายการปกครองจักรวรรดิไปถึงทิเบต, แมนจูเรีย, มองโกเลีย, ซินเจียงและไต้หวันจนกระทั่งเกิดการปฏิวัติซินไฮ่และก่อตั้งสาธารณรัฐจีน